Diari Oficial de la Generalitat Valenciana


Sumari del DOGV 972, del 29-12-1988 (1988/812798)

ORDRE de 15 de desembre de 1988, de la Conselleria d'Economia i Hisenda, per la qual s'especifiquen les característiques de la sèrie B corresponent a l'Emissió de Deute Públic de la Generalitat Valenciana per a 1988.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(12)/dof/vci/html**

### Dades del document

Número de DOGV
:   972

Data del DOGV
:   29-12-1988

Secció del DOGV
:   DISPOSICIONS GENERALS

Número del document
:   1988/812798


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 de desembre de 1988, de la Conselleria d'Economia i Hisenda, per la qual s'especifiquen les característiques de la sèrie B corresponent a l'Emissió de Deute Públic de la Generalitat Valenciana per a 1988.  
El Decret /1988, de 12 de desembre, acorda l?emissió de Deute Públic de la Generalitat Valenciana per import global de sis mil nou-cents setanta milions de pessetes, dividit en dues seriés A i B, sent la sèrie B de cinc mil milions de pessetes.  
En compliment del que disposa el Decret esmentat i fent ús de l'autorització que s'hi confereix a aquesta Conselleria en la disposició final primera per a dictar les disposicions i resolucions necessàries per a la seua execució.  
ORDENE:  
1. Import de l?emissió.  
L'import nominal a emetre de la sèrie B ascendeix a cinc mil milions de pessetes.  
2. Representació del Deute.  
El deute Públic corresponent a aquesta sèrie es formalitzarà en títols-valors de 10.000 pessetes nominals cadascun i susceptibles de ser agrupables en títols múltiples, podent-se optar en qualsevol moment, per part de l?emissor, a transformar els títols en anotacions en compte.  
3. Data d'emissió.  
La data d'emissió de la sèrie B ha estat fixada per al dia 20 de gener de 1989.  
4. Subscripció.  
4.1. La subscripció es realitza alhora i lliure de despeses per al subscriptor.  
4.2. El període de subscripció s'estén des del 20 de desembre de 1988 al 20 de gener de 1989, tots dos inclusivament.  
4.3. Les subscripcions s'hauran de trametre omplides i contenint almenys les dades incloses en el model que s'adjunta com a Annex d'aquesta Ordre, a qualsevol de les Entitats Financeres asseguradores de l?emissió, abans de les 14 hores del dia 20 de gener de 1989. En el moment que es formalitzen les subscripcions s'haurà de desembossar l?import total de les quantitats subscrites.  
4.4. Els subscriptors de Deute Públic de la Generalitat Valenciana 1985-Série B que s'amortitza el 20 de gener de 1989, podran optar a la reinversió en títols d'aquesta nova emissió, si ho comuniquen abans de l'11 de gener de 1989 a l?entitat dipositària dels títols, la qual haurà de canalitzar aquestes peticions cap a alguna de les entitats asseguradores de l?emissió.  
4.5. Si l'import total de les subscripcions supera el corresponent a aquesta sèrie, es realitzarà un prorrateig en el qual s'establirà aquell procediment que supose la major difusió possible de l'emissió, respectant íntegrament les subscripcions de Deute per reinversió de títols. No obstant aixà, el prorrateig no deu afectar, en principi, les quantitats que poguessen subscriure's a fi d'instrumentar un mecanisme de contrapartida en Borsa, i les que procedesquen d'Inversors Institucionals fins a un import nominal màxim de 20 milions de pessetes per subscripció, sempre que conjuntament no superen el trenta per cent de l'import de la sèrie. El prorrateig, si s'escau, serà establert per Resolució de la Direcció General d'Economia i Política Financera.  
4.6. Una vegada efectuades les adjudicacions als subscriptors corresponents, se'ls Lliurarà la pòlissa de subscripció degudament intervinguda per Agent Mediador Col·legiat, el qual aplicarà l'aranzel vigent per a aquesta classe d'operacions, i el títol o títols múltiples per l'import total assignat, si escau.  
5. Tipus d'interès i data de pagament dels cupons.  
5.1. El tipus d'interès nominal anual és del 11,41 per cent fix.  
5.2. La data de pagament dels cupons d'interessos és el 29 de maig i el 29 de novembre de cada any.  
5.3. La fixació de l'import dels cupons tant bruts com nets, es realitzarà ajustant la part decimal a la desena més próxima. El càlcul del primer cupó s'efectuarà per dies transcorreguts i base de 365 dies.  
6. Característiques de l'emissió.  
L'amortització es realitzarà d'una sola vegada i totalment, el 29 de novembre de 1991.  
7. Tractament Fiscal.  
El mateix vigent per a les emissions de l'Estat d'acord amb el que estableix l'article 56 de l'Estatut d?autonomia de la Comunitat Valenciana i l'article 14-5 de la LOFCA.  
8. Liquidesa.  
Els Títols d'aquesta sèrie seran admesos d'ofici a cotització oficial en la Borsa Oficial de comerç de València i gaudiran dels avantatges inherents a la cotització oficial, en virtut de l'article 46 del Reglament de Borses, o bé s'acolliran a la legislació vigent en el moment.  
9. Assegurament i col·locació.  
L'assegurament i col·locació de la sèrie es regirà pel Conveni i firmat per la Generalitat Valenciana i les entitats financeres en relació amb l?emissió de deute públic corresponent a l?exercici 1988.  
10. Procediment per al pagament d'interessos i quotes d'amortització.  
10.1. El pagament dels interessos i l'amortització d'aquesta sèrie es durà a terme a través de les entitats de dipòsit propietàries o dipositàries d'aquesta, amb la presentació prèvia davant la Direcció General d'Economia i Política Financera vint-i-cinc dies hàbils abans de les dates de pagament corresponents.  
10.2. Quan els títols valors romanguen en poder d'altres tenidors, el pagament d'interessos, i el de l'amortització es domiciliarà, així mateix, en una entitat de dipósit, davant la qual aquests presentaran els seus títols valors en comissió de cobrament a fi d'exercir-ne el dret. A la vegada les entitats comissionades trametran les relacions corresponents a la Direcció General d'Economia i Política Financera, en els termes i terminis expressats en l'apartat anterior.  
10.3. En tots dos casos, l?entitat pagadora consignarà diligència d'haver-se exercit els drets de cobrament dels interessos i de l'amortització, si s'escaigués, en les dates de pagament corresponents.  
10.4. L'entitat de dipósit davant la qual es sol·licite el cobrament, retindrà en el seu poder els títols corresponents fins que la Conselleria d'Economia i Hisenda ordene el pagament a favor d'aquesta, llevat que el titular garantesca l?import del venciment en els termes que convinga amb l?entitat.  
10.5. No obstant això, i per Resolució del Director General d'Economia i Política Financera, es podrà fixar qualsevol altre procediment posterior de pagament de cupons que resultés més convenient.  
Il. Altres característiques.  
11.1. El Deute de la Generalitat Valenciana de la sèrie B a què es refereix aquesta Ordre té totes les garanties, immunitats i privilegis propis del Deute de l'Estat.  
11.2. Atesa la seua condició d'amortitzable, el Deute de la sèrie B es computarà pel seu valor nominal en tota classe d'afiançaments davant l'Estat, Comunitats Autònomes, Diputacions Provincials, Ajuntaments i qualsevol Corporacions públiques o administratives.  
11.3. Els títols emesos dins de la sèrie B tindran la consideració de valors aptes a l'efecte d'inversió necessària en els corresponents coeficients de les Societats de Garantia Recíproca, de les Entitats d'assegurança Privada i d'aquelles altres entitats similars que tinguen reconeguda automàticament la computabilitat dels títols del Deute Públic de l'Estat.  
12. Producte i despeses de l'emissió.  
12.1. El producte de la subscripció del Deute Públic de la sèrie B, s'aplicarà al Pressupost d'Ingressos, Capítol 9, Variació de Passius Financers, article 93, «Emissió de Deute a Llarg terminin.  
12.2. Els imports subscrits s'abonaran dins d'un termini màxim de set dies hàbils si no hi ha prorrateig, o deu si n'hi hagués, al tancament del període de subscripció, en l'Entitat i número de compte que la Direcció General d'Economia i Política Financera determine.  
12.3. Les despeses que resulten de l'emissió s'imputaran al crèdit concedit pel Pressupost en vigor, Capítol 2, article 29, concepte 291.  
13. Autorització.  
S'autoritza la Direcció General d'Economia i Política Financera per a dictar les disposicions i adoptar les mesures que requeresca l?execució d'aquesta Ordre.  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI